**Ukulima**

Umthethonqubo weNtelantengo unika ithuba lokuxolelwa okukhethekile kweminye imithetho kumthengisi ezolimo, owelusayo noma owenza eminye imisebenzi yokulima (ibhizinisi lezolimo).

**Ukungafakwa kwezilinganiso kanye nokuXolelwa ekungenisweni kwempahla ethile ezweni**

Ukuxolelwa kokuqala kweminye imithetho kuvumela umthengisi ukuba enze ibhizinisi lokulima ukuze athole izimpahla ezithile, ngaphandle kokufakwa kwesilinganisonani noma angenise izimpahla ezithile lapho iNtelantengo ingafakwa empahleni engeniswa ezweni. Lezi zimpahla kodwa kumele zisetshenziswe noma zidliwe ngesikhathi kuqhutshwa ibhizinisi lokulima. Inhloso yalokhu kuxolelwa emthethweni othile ukulekelela umthengisi onebhizinisi lokulima ngokugeleza kwezimali zakhe.

Ezinye zezimpahla ezingatholakala ngaphansi kwalokhu kuxolelwa kwemiye imithetho ethile yilezi –

* Ukudla kwezilwane;
* Imithi yezilwane;
* Isikhuthazi;
* Isibulala-zinambuzane;
* Izitshalo nembewu esetshenziselwe ukukwenza ngcono indawo yokulima.

Ingxenye A Yesheduli 2 yoMthetho Wentelantengo unohlu oluphelele lwalezi zimpahla.

**Kudingeka ini ukuze uthole izimpahla ezingenasilinganisonani?**

Kumele kufezwe lezi zidingo ezilandelayo ukuze umthengisi owenza ibhizinisi lokulima akwazi ukuthola izimpahla, ezisohlwini kuNgxenye A Yesheduli 2 eMthethweni Wentelantengo, zingafakwa isilinganisonani:

* USARS kumele weneliseke ukuthi umthengisi unebhizinisi lokulima futhi usikhiphile isigunyazi kuSaziso sokubhalisa somthengisi, esiveza ukuthi izimpahla zinganikwa umthengisi ngaphandle kokufakwa isilinganisonani;
* Umthengisi onebhizinisi lokulima kumele abe neSaziso sokubhalisa esisemthethweni kanye nesigunyazo esibalulwe ngenhla;
* I-invoyisi yentela ikhishiwe ngesikhathi uthola lezi zimpahla futhi ikhishwe ngokuhambisana nesigaba 20(4) soMthetho Wentelantengo;
* Izimpahla ezihlinzekiwe kumele zicaciswe kuNgxenye A Yesheduli 2 eMthethweni Wentelantengo kanti futhi akumele kube yizimpahla ezivinjelwe.

USARS angasikhansela lesi siguyazi uma umthengisi engasathobeli izibophezelo zakhe zokuthumela amafomu eNtelantengo noma engasayikhokheli iNtelantengo, noma eseliyekile ibhizinisi lokulima, noma engakaze asisebenzise iSaziso sokubhalisa (esinesigunyazo) ukwenza noma yini.

**Izikhathi zentela**

Ukuxolelwa kweminye imithetho ethile kwesibili kunima umthengisi onebhizinisi lokulima ithuba lokubhalisa ngaphansi kwesikhathi sentela esiyiSigaba D (njalo ezinyangeni eziyisithupha). Lokhu kwenzelwe ukulekelela umthengisi ngokugeleza kwemali ngenxa yokuthi ukulima kunesikhathi esithile.

Umthengisi ohlose ukubekwa ngaphansi kwesikhathi sentela esiyiSigaba D kumele ahlangabezane nalezi zinhlelo ezilandelayo:

* Ibhizinisi kumele lenze imisebenzi yezolimo, ukwelusa noma ukulima kuphela.
* Isambamali esenziwa ibhizinisi kumele singedluli ku-R1,5 million ngesikhathi esiyizinyanga eziyi-12 ezilandelanayo.

Lapho inani lokukhiqiziwe okutheliswayo kwevile ku-R1,5 million kunoma yisiphi isikhathi sezinyanga eziyi-12 ezilandelanayo, uKhomishana uzobeka isikhathi sentela esiyiSigaba A noma B kumthengisi (isikhathi sentela esiba njalo ezinyangeni ezimbili).

Lapho inani lokukhiqiziwe okutheliswayo levile noma kungase kwenzeke leve ku-R30 million ezinyangeni eziyi-12 ezilandelanayo, umthengisi uzobopheleka ukuba angene ngaphansi kwesikhathi sentela esiyiSigaba C.

**Ngolwazi ngokubuyiselwa imali kadizili kwezolimo, cofa lapha.**

**Isungqangi:**Isambanani elitholwe ngomkhiqizo wezimpahla ebezingenaso isilinganisonani (nomsebenzi) kumele kudalulwe endaweni ebhalwe 2 efomini lentelantengo.